**नेपाल सरकार**

**प्रधानमन्त्री तथा मन्त्रिपरिषद्को कार्यालय**

**राजस्व अनुसन्धान विभाग**

**हरिहरभवन, ललितपुर**

**विभिन्न मसलन्द तथा कार्यालय सामानहरुको आपूर्ति सम्बन्धी बोलपत्र आह्वानको सूचना**

**सूचना नं १/२०७८/७९**

**प्रथम पटक प्रकाशित मिति २०७८/०५/२८**

यस विभागलाई चालु आ. व. २०७८।०७९ का लागि आवश्यक पर्ने विभिन्न मसलन्द तथा कार्यालय सामानहरु सप्लाई गर्न इच्छुक र इजाजत प्राप्त फर्म/कम्पनीले देहाय बमोजिमको शर्तहरुको अधिनमा रही रितपूर्वकको बोलपत्र पेश गर्नुहुन यो सूचना प्रकाशित गरिएको छ ।

**देहाय**

1. बोलपत्र फाराम यो सूचना प्रथम पटक प्रकाशित भएको मितिले ३० औं दिनको कार्यालय समयसम्ममा फर्म/संस्था/कम्पनीको लिखित निवेदन (फर्म दर्ता, भ्याट/प्यान दर्ता र आ.व. २०७६/७७ को करचुक्ता प्रमाणपत्र संलग्न गरी) पेश गरी यस विभागबाट तपसिल बमोजिमको दस्तुर बुझाई खरिद गर्न सकिने छ ।

|  |  |  |  |  |
| --- | --- | --- | --- | --- |
| बोलपत्र ठेक्का नं. | विवरण | बोलपत्र फाराम दस्तुर रु. | बोलपत्र जमानत रकम रु. | बोलपत्र दाखिला गर्ने माध्यम |
| **सूचना नं १/२०७८/७९** | विभिन्न मसलन्द तथा कार्यालय सामानहरूको आपूर्ति | रु. ३,०००।– | ९०,०००।– | सिलबन्दी दर्ता । |

1. बोलपत्र जमानत वापत बोलपत्रदाताले रु. ९०,०००।- (नब्बे हजार रुपैयाँ मात्र) रकम बराबरको यस विभागको नाममा जारी भएको बिडबण्ड वा यस विभागको नेपाल बैंक लिमिटेड, गावहाल, ललितपुरमा रहेको धरौटी खाता नं. ०१८०१०००००२००३०००००१ र कार्यालय कोड नं. ३०१०५३४०१ मा रकम जम्मा गरेको सक्कलै बैंक भौचर संलग्न हुनु पर्नेछ । विडवण्डको हकमा बोलपत्र दाखिला गर्ने अन्तिम मितिले १२० दिन सम्मको मान्य अवधि (भ्यालिडिटी पिरियड) भएको हुनुपर्नेछ । बोलपत्रको मान्य अवधि ९० (नब्बे) दिन हुनेछ ।
2. बोलपत्र फाराम सिलबन्दी गरी प्रथम पटक सूचना प्रकाशित भएको मितिले ३१ औं दिन दिनको १२.०० बजे भित्र यस विभागमा दर्ता गराई सक्नुपर्नेछ ।
3. दर्ता हुन आएका बोलपत्र फारामहरु प्रथम पटक यो सूचना प्रकाशित भएको मितिले ३१ औं दिन दिनको २.०० बजे विभागमा उपस्थित फर्म/कम्पनी र अन्य प्रतिनिधिहरुको रोहवरमा खोलिनेछ । तर कम्पनी/फर्मको प्रतिनिधिहरु उपस्थित नभएमा पनि बोलपत्र खोल्न बाधा पर्ने छैन । बोलपत्र खोल्न सहभागी हुन चाहने फर्म/कम्पनीका प्रतिनिधिलाई आधिकारिक पत्र सहित आफ्नो पहिचान खुल्ने परिचयपत्र अनिवार्य रूपमा लिई आउनुहुन अनुरोध गरिएको छ । अन्यथा बोलपत्र खोल्ने स्थानमा प्रवेश दिइने छैन । बोलपत्र फाराम खरिद गर्ने र दर्ता गर्ने अन्तिम दिन एवम् बोलपत्र खोल्ने दिन सार्वजनिक विदा पर्न गएमा ती कार्यहरु भोलिपल्ट कार्यालय खुलेको दिन सोही समयमा गरिनेछ ।
4. बोलपत्रदाताको कानुनी ग्राह्यताको आधार तथा त्यस्तो आधार प्रमाणित गर्न बोलपत्रदाताले सिलबन्दी बोलपत्रसाथ देहायका कागजातहरु पेश गर्नुपर्नेछः

* फर्म/संस्था/कम्पनीदर्ता प्रमाणपत्रको प्रमाणित प्रतिलिपि ।
* मूल्यअभिवृद्धि कर र पानदर्ता प्रमाणपत्रको प्रमाणित प्रतिलिपि ।
* बोलपत्रदाताले खरिद कारबाहीमा भागलिन अयोग्य नभएको, प्रस्तावित खरिद कारबाहीमा स्वार्थ नबाझिएको र सम्बन्धित पेशा वा व्यवसाय सम्बन्धी कसुरमा आफूले सजाय नपाएको भनी लिखित रुपमा गरेको घोषणाको सक्कल प्रति ।
* आ.व.२०७४/७५ - ०७६/७७ सम्मको करचुक्ताको प्रमाणीत प्रतिलिपी ।
* फर्म/कम्पनीले आधिकारिक रूपमा प्रतिनिधि नियुक्त गरेको सक्कलै पत्र ।

1. बोलपत्र फाराम बुझाउँदा सिलवन्दी गरी खामको बाहिर राजस्व अनुसन्धान विभागको “विभिन्न मसलन्द तथा कार्यालय सामानहरु आपूर्ति गर्ने सम्बन्धी बोलपत्र २०७८” भनी स्पष्टसंग उल्लेख गर्नु पर्नेछ ।
2. बोलपत्रदाताले उल्लेख गर्नुपर्ने विवरणहरु पूर्ण रुपमा उल्लेख नगरेको, बोलपत्र फाराम र यसै सूचनाको बुँदा नं. ५ मा उल्लेख गर्नुपर्ने भनिएका काजगातहरु बोलपत्रसाथ समावेश नगरेको र सार्वजनिक खरिद ऐन, २०६३ तथा नियमावली, २०६४ बमोजिम रीत नपुगी आएको बोलपत्रहरु उपर कुनै कारवाही गरिने छैन ।
3. बोलपत्र स्वीकृत गर्ने वा नगर्ने वा आंशिक रुपमा स्वीकृत गर्ने सम्पूर्ण अधिकार यस विभागमा निहित रहने छ ।
4. माथि उल्लेखित सर्तहरु बाहेक अन्य कुराहरु बोलपत्र फाराम एवं प्रचलित कानुन अनुसार हुनेछ ।
5. यस सम्बन्धी थप कुराको जानकारी आवश्यक परेमा कार्यालय खुलेको समयभित्र विभागको वेवासाईट [www.dri.gov.np](http://www.dri.gov.np) मा वा यस विभागमा सम्पर्क राख्न सकिनेछ ।